  Виталий Пронин 15-тӥ-16-тӥ июне Удмуртие вуоз фигурной катаниея олимпийской шудонъёслэн призёрзы, Мугорез кыдатон культурая добровольной огазеяськонлэн президиумезлэн кивалтӥсез Ирина Слуцкая. И. Слуцкая калыкез таза улыны дышетон пумысен паськытатэм кенеш ортчытоз. Отын Удмуртия но Мугорез кыдатон культурая добровольной огазеяськон огкыл гожтозы.Озьы ик бадӟым куно Киров нимо паркын диабетэн висисьёслы скандинав амалэн ветлонъя мастер-класс ортчытоз. Та сяна, фигурной катаниея мастер-классъёс радъямын луозы спортэн вырись но диабетэн висись нылпиос понна.Сергей Захаров  